Toresa imperikolombo

La Toresa imperikolombo (Ducula spilorrhoa, ankaŭ Toresmarkola imperikolombo kaj ankaŭ Arŭstralia blankanigra imperikolombo) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de la bicolor speci-grupo, kiu enhavas kvar samgenrajn speciojn.

Ĝi estas relative granda blankanigra specio de kolombo. Ĝi troviĝas en arbaroj, savano, manglejoj kaj arbustejoj en Aŭstralio (nordoriento de Okcidenta Aŭstralio, nordo de Norda Teritorio kaj norda Kvinslando, inkludante la la insulojn de la Toresa Markolo), Nov-Gvineo, Aru Insularo, insuloj de la golfo Geelvink, insuloj D'Entrecasteaux kaj Louisiade insularo.Baptista, L. F., P. W. Trail, & H. M. Horblit (1997). Family Columbidae (Pigeons and Dovexs). pp. 60-243 in: del Hoya, J., A. Elliott, & J. Sargatal. eld. (1997). Handbook of the Birds of the World. Vol. 4. Sangrouse to Cuckoos. Lynx Edicions, Barcelona.  Ĝi estis registrita kiel vaganto en Novsudkimrio, Aŭstralio. Kiel konate, la plej multaj populacioj estas loĝantaj aŭ nur partoprenas en negravaj lokaj movadoj. La populacio en Kvinslando foriras al Nov-Gvineo en februaro-aprilo kaj revenas en julio-aŭgusto.

Aspekto
La Toresa imperikolombo estas granda fortika kolombo, 38-44 centimetrojn longa,Simpson, K. (editor) & N. Day (illustrator) (1994). Field Guide to the Birds of Australia. 2a eldono. Christopher Helm.  kaj kun nverguro de 45 cm. Ĝi estas tute blanka aŭ palkrema, krom la nigraj flugilplumoj kaj parto de la vosto kaj makuletoj en la subvosto. La kapo povas aspekti bruna, malpurigita per manĝado de fruktoj.

Kutimaro
La flugo de la kolombo estas rapida kaj rekta, kun la regulaj batoj kaj fojfoja akra flugilfrapado kiu estas karakterizaj por kolomboj ĝenerale.

Reproduktado
La masklo memmontriĝas flugante supren krute, paŭzante, renversante antaŭen kaj poste glitante malsupren. La ino konstruas senordan neston el bastonetoj en arbo, kutime kokospalmo, kaj demetas ununuran blankan ovon, kiu eloviĝas post 26 ĝis 28 tagoj. La kolombido elnestiĝas post pliaj tri semajnoj. En Aŭstralio ili reproduktiĝas inter aŭgusto kaj januaro en manglejoj, reboj, palmoj sur enmaraj insuloj, kiel ĉe la Nacia Parko de la insuloj Brook. En nordorienta Kvinslando, ili migras ĉiutage kiel aroj de la insuloj al la kontinentaj pluvarbaroj por manĝi fruktojn, revenante al la insuloj krepuske.

Manĝado
Tio estas arbarkolombo, kiu manĝas preskaŭ ekskluzive fruktojn. Ĝi povas gluti fruktojn kun tre grandaj semoj, ĉi-lastaj estas regurgitaj aŭ sekreciitaj tutaj, depende de grandeco, post kiam la pulpo estis forigita.

Taksonomio
Ĝia taksonomio estas konfuza kaj restas nedecidita. Ĝi foje estis konsiderita subspecio de la Dukolora imperikolombo.Dickinson, E. C. (editor) (2003). The Howard and Moore Complete Checklist of the Birds of the World. 3a eldono. Christopher Helm.  Se rekonita kiel aparta specio, la nombro da subspecioj de la Toresa imperia kolombo restas komplika. Multaj agnoskas du: La disvastigita D. s. spilorrhoa (nomiga specio) kaj D. s. constans de Kimberley. Tamen, ĉi-lasta foje estas konsiderata kiel juna sinonimo de la iama subspecio. Alternative, oni argumentis, ke ĝi devus esti konsiderita aparta specio, nome la Kimberleja imperikolombo (D. constans, Bruce, 1989).Monroe, B. L., & C. G. Sibley (1993). A World Checklist of Birds. Yale University Press. 

Du aldonaj taksonoj, subflavescens de Bismarkoj kaj melanura de Molukoj, estis asociaj kun la Toresa imperikolombo. La unua havas karakterizan flavec-nuancan plumaron kaj bluecan bazan duonon de la beko, kaj estas ĉiam pli kaj pli traktata kiel aparta specio, la flava imperikolombo (D. subflavescens).Gill, F., M. Wright, & D. Donsker (2009). IOC World Bird Names. Version 2.1. Akirita en 03-07-2009 Plej lastatempaj fakuloj metas melanura-n sub la Dukolora imperikolombo, sed ĝi havas nigrajn makuletojn en la subvostaj kovriloj kaj verdecflavan bekon similan al la Toresa imperikolombo.Coates, B. J., & K. D. Bishop (1997). A Guide to the Birds of Wallacea. Dove Publications Pty. Ltd.  Tamen, melanura ankaŭ havas signife pli larĝan nigran vostpinton ol la Toresa imperikolombo.


 Referencoj 


A Guide to the Pigeons and Doves of the World de David Gibbs, Eustace Barnes & John Cox. Yale University Press (2001), .
 Frith, H.J. (1982). Pigeons and Doves of Australia. Rigby.
 Pizzey kaj Knight, "Field Guide to the Birds of Australia", Angus & Robertson, 
 Trounsen kaj Trounsen, "Australian Birds: A Concise Photographic Field Guide, Cameron House. .

Eksteraj ligiloj

Kategorio:Kolombedoj
Kategorio:Birdoj de Oceanio
Kategorio:Birdoj de Aŭstralio